ህወሃት አስቸኳይ ድርጅታዊ ጉባኤውን ሊያካሂድ ነው
አዲስ አበባ፣ ታህሳስ 24፣ 2012 (ኤፍ ቢ ሲ) ህወሃት አስቸኳይ ድርጅታዊ ጉባኤውን ታህሳስ 25 እና 26 ቀን በመቐለ ከተማ ሊያካሂድ ነው፡፡ድርጅቱ በሚያካሄደው ጉባኤ የኢህአዴግን ውህደት በሚመለከት ተወያይቶ ውሳኔ ያሳልፋል ተብሎ ይጠበቃል፡፡የህወሃት ማዕከላዊ ኮሚቴ በትናትናው ዕለት በሰጠው መግለጫ÷ አስቸኳይ ጉባኤውን የሚያስተባብር  አዘጋጅ ኮሚቴ በማቋቋም አስፈላጊውን ዝግጅት ሲያካሂድ መቆየቱን ነው የገለፀው፡፡በጉባኤው ከህወሃት መሰረታዊ ድርጅቶች የተወከሉ አባላት ፣ ምሁራን ፣ የሀይማኖት መሪዎች ፣ የተለያዩ የህብረተሰብ ክፍሎች እና ጥሪ የተደረገላቸው እንግዶች ይገኛሉ ተብሏል፡፡